En 34-årig kvinde fra Aalborg bliver ikke tiltalt for at have dræbt sit nyfødte barn, men derimod tiltales hun for usømmelig omgang med lig. Anklagemyndigheden er af den opfattelse, at man ikke kan bevise, at kvinden har ombragt sin baby, der blev født 25. september 2007, og på den baggrund dropper man altså nu påtalen for manddrab. Det halvt overskårne barnelig af pigen blev fundet i en villahave på Bettyvej i Storvorde sydøst for Aalborg i begyndelsen af oktober. Kvinden er blevet mentalundersøgt, og konklusionen er, at hun er strafegnet, hvis hun dømmes efter anklageskriftet. Faren til pigen, en 51-årig mand fra Aalborg, slipper for enhver tiltale. Den 34-årige kvinde har forklaret, at barnet trak vejret svagt efter fødslen, men at det døde ganske få minutter efter. Efter fødslen begravede hun selv den døde baby i en skovtykning i Lillevorde. /Ritzau/ og tv2nord.dk

Referat:
Det var ikke drab, da en mor gemte sin nyfødte i en skov. Barnet døde få minutter efter fødslen, konkluderer
statsadvokaten.